Geingob: Namibië moet in 2017 sterk staan teen uitdagings - Regering - Republikein
Friday, April 20th, 11:28:40
Geingob: Namibië moet in 2017 sterk staan teen uitdagings
01 January 2017 | Regering
Die staatshoof se Nuwejaarsboodskap aan Namibiërs is om sterk te staan en die uitdagings op 'n innoverende wyse te takel.
Pres. Hage Geingob sê in 'n verklaring wat Saterdag deur Staatshuis uitgereik is, 2016 was 'n "gebeurtenisvolle jaar" en dat die uitdagings wat ervaar is, in die nuwe jaar sal voortduur.
Hy sê 2016 sal onthou word as die jaar waarin die regering rat verwissel het en van beplanning oorgegaan het na die implementering van verskeie programme.
Geingob sê ondanks die uitdagings wat die regering se vermoë om sy ontwikkelingsdoelwitte te verwesentlik, negatief beïnvloed het, is "die Namibiese Huise op koers en beweeg ons vorentoe".
Hy sê die regering sal hom in 2017 op die volle implementering van sy mikpunte en doelstellings toespits en voeg by dit sal 'n jaar van "hertoewyding" wees.
Sy beloftes sluit in 'n verhoging van die maandeliks pensioenbetaling aan bejaardes na N$1 200 teen Junie vanjaar, en gesubsideerde ploegdienste, saad en kunsmis aan kommunale boere.
Verder sal die lank verwagte tweede Grondkonferensie in September 2017 gehou word.
Wat die behuisingskrisis betref, sal 'n bykomende 6 000 erwe vanjaar gediens en 5 000 nuwe woonhede gebou word.